b'\n_START_ARTICLE_\nKoledar francoske revolucije\n_START_PARAGRAPH_\nKoledar francoske revolucije (tudi Francoski republikanski koledar, Republikanski koledar, Revolucionarni koledar,...) je bil koledar, predlagan med francosko revolucijo. Francoska vlada ga je uporabljala okoli 12 let od 1793 do 1805 in 18 dni v letu 1871 v Parizu. Predstavljal je poskus prehoda na deseti\xc5\xa1ki \xc5\xa1tevilski sistem v merjenju \xc4\x8dasa, hkrati pa tudi odstranjevanja religioznih in monarhisti\xc4\x8dnih elementov iz javnega \xc5\xbeivljenja. Imel je 12 mesecev, vsakega s po tremi tedni (d\xc3\xa9cades), ki so imeli po deset dni. Deseti dan, d\xc3\xa9cadi, je nadomestil nedeljo kot dan po\xc4\x8ditka in praznovanja. Pet ali \xc5\xa1est dodatnih dni, za kolikor je bil novi koledar v neskladju s tropskim letom, so dodali mesecem na koncu leta._NEWLINE_Koledar francoske revolucije je veljal tudi v Ilirskih provincah, v sloven\xc5\xa1\xc4\x8dino ga je prevedel Valentin Vodnik, ki ga je uporabljal v Ljubljanskih novicah, in sicer po vrsti od vendemiaire (22. september - 21. oktober) do fructidor (18. avgust - 16. september): trgov\xc3\xa8c, meglov\xc3\xa8c, sre\xc5\xbeov\xc3\xa8c, sne\xc5\xben\xc3\xack, de\xc5\xben\xc3\xack, vetrn\xc3\xack, zelen\xc3\xa1r, cvetn\xc3\xa1r, travn\xc3\xa1r, srp\xc3\xa0n, topl\xc3\xa0n in sadj\xc3\xa0n.'